b'\n_START_ARTICLE_\nFiala (arhitektura)\n_START_PARAGRAPH_\nFiala je v gotski arhitekturi vitek, koni\xc4\x8dast gotski okrasni stolpi\xc4\x8d s koni\xc4\x8dasto streho in kri\xc5\xbeno ro\xc5\xbeo na vrhu; okrasni motiv na opornikih ali okrasnih delih. Navadno iz klesanega kamna. Sprva je tvorila kapo ali krono opornika ali majhne kupole, kasneje pa se je uporabljala tudi na ograjah, na vogalih stolpov in v mnogih drugih primerih.\n_START_SECTION_\nZgodovina\n_START_PARAGRAPH_\nFiale so se v nekaterih obmo\xc4\x8djih po Evropi pojavile \xc5\xbee v romanskem slogu kot sto\xc5\xbe\xc4\x8daste kape na kro\xc5\xbenih opornikih. Fiala kot zaklju\xc4\x8dek ni bila ni\xc4\x8d nenavadnega v Franciji v zelo zgodnjih obdobjih. Eug\xc3\xa8ne Viollet-le-Duc navaja primere iz St. Germera in St. Remija in podobne oblike na zahodnem pro\xc4\x8delju katedrale v Rochesterju._NEWLINE_Iz 12. stoletja sta znana dva romanska primera, eden je v Bredonu (Worcestershire) in drugi iz \xc5\xa1kofije Cleeve (Gloucestershire), oboje iz Anglije. Pri teh oporniki te\xc4\x8dejo navzgor in tvorijo nekak\xc5\xa1no kvadratno kupolo, okronano s piramidno kapico, zelo podobno tistim v naslednjem obdobju, zgodnjem angle\xc5\xa1kem._NEWLINE_V tem in naslednjih slogih in predvsem v gotski arhitekturi je fiala dosegla vrhunec in imela svojo ustrezno uporabo. To je bila te\xc5\xbea, ki je prepre\xc4\x8devala zasuk lokov zlasti tam, kjer so jih podpirali zunanji oporniki in s tem onemogo\xc4\x8dila da zdrsnejo s kamnitih opornikov iz zatrepov in kot protiute\xc5\xbe koni\xc4\x8dastim zvonikom. Oblikovala je stabilen pomol, elegantne perforirane ograje v kasnej\xc5\xa1ih obdobjih in \xc5\xa1e posebej v Franciji, slu\xc5\xbeila kot protiute\xc5\xbe previsni konzolni mizi, odto\xc4\x8dnim \xc5\xbelebovom, itd._NEWLINE_V zgodnjem angle\xc5\xa1kem obdobju so se majhni oporniki pogosto kon\xc4\x8dali z zatrepom in bolj pomembno, z vrhom, podprtim z gru\xc4\x8do gredi. V tem obdobju so fiale pogosto podpirale samo te gredi in so bile v nadaljevanju odprte. V ve\xc4\x8djem delu so se v tem in naslednjih obdobjih oblikovale ni\xc5\xa1e s kipi. Na prehodu in v dobi angle\xc5\xa1ke gotike so razli\xc4\x8dni liki nad kotnimi gredmi pogosto kon\xc4\x8dali z zatrepom. Iz zadnjega obdobja so veliko bogatej\xc5\xa1i in so na splo\xc5\xa1no okra\xc5\xa1eni z krogovi\xc4\x8djem in fialami, v\xc4\x8dasih z "ballflowers" (srednjeve\xc5\xa1ki angle\xc5\xa1ki cvetli\xc4\x8dni ornament). Zelo fine skupine so na Beverley Minster (East Riding of Yorkshire) in na zvoniku sv. Marysa v Oxfordu. _NEWLINE_V Franciji so bile fiale kot zvonik v uporabi prej kot v Angliji. Obstajajo majhne fiale na vogalih stolpa v samostanu Saintes. V Roulletu so fiale v podobnem polo\xc5\xbeaju, vsaka je sestavljena iz \xc5\xa1tirih manj\xc5\xa1ih gredi, s pokrov\xc4\x8dki in bazo nad z majhnimi piramidnimi zvoniki. V vseh teh primerih imajo stolpi okna s polkro\xc5\xbenimi zaklju\xc4\x8dki.\n_START_SECTION_\nDruga uporaba\n_START_PARAGRAPH_\nManj\xc5\xa1e fiale se lahko uporablja kot dekorativni okrasek na koncih palice za zavese ali pri sede\xc5\xbenem pohi\xc5\xa1tvu. Ti so pogosti na vrhu posteljnega okvira ali pri urah. Dekorativne fiale se tudi pogosto uporabljajo za pritrditev sen\xc4\x8dnikov in kot okrasni element na koncu ro\xc4\x8dajev \xc5\xbelic pri suvenirjih._NEWLINE_V razli\xc4\x8dnih dinastijah na Kitajskem so fialo nosili na vrhu klobukov civilni ali voja\xc5\xa1ki uradniki v primeru uradnih sodnih ceremonij. Fialo je zamenjal gumb za druge vsakodnevne prilo\xc5\xbenosti, manj formalne slovesnosti.\n_START_SECTION_\nDrogovi za prapore\n_START_PARAGRAPH_\nFiala je obi\xc4\x8dajno name\xc5\xa1\xc4\x8dena na vrhu droga zastave oziroma prapora._NEWLINE_Posebej voja\xc5\xa1ke enote uporabljajo drogove za zastave z razli\xc4\x8dnimi fialami glede na rod vojske.\n_START_SECTION_\nOprema v stanovanju\n_START_PARAGRAPH_\nPosteljni okvir je pogosto okra\xc5\xa1en s fialo. Leseni stebri od kon\xc4\x8dni steni imajo lesene fiale in je njihov namen predvsem dekorativen. Druga\xc4\x8de je pri palicah za zavese, kjer te zagotavljajo, da zavesa ne zdrsne s palice._NEWLINE_Oblike fial na karnisah se spreminjajo skladno z modo in arhitekturnim slogom. Uporablja se razli\xc4\x8dne materiale od medenine, nerjave\xc4\x8dega jekla, razli\xc4\x8dne vrste lesa in aluminija, z razli\xc4\x8dnimi povr\xc5\xa1inskimi obdelavami.\n_START_SECTION_\nSvetilke in svetila\n_START_PARAGRAPH_\nSen\xc4\x8dniki svetilk imajo pogosto na vrhu fialo, ki slu\xc5\xbei tudi za pritrditev sen\xc4\x8dnika na svetilko ali kot dr\xc5\xbealo.'